Държавен вестник, бр. 101, 2003 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  101
стопански отдел и подотдел) и данни за опреде-
ляне на валидността и точността на оценката
(удостоверение за завършен курс за оценка на
горите и земите от горския фонд, номер на вер-
сията на нормативните актове и справочните
документи, дата на таксацията, повод за оцен-
ката по чл. 1, произход на данните и използва-
ни методи за кубиране и сортиментиране).
Раздел III
Ред за приемане на оценката
Чл. 37. (1) Началникът на Националното уп-
равление по горите със заповед създава цент-
рална и регионални комисии по оценка, като
назначава и освобождава председателите и чле-
новете им.
(2) Комисиите се състоят от председател и
най-малко двама членове, които са експерт-
оценители.
Чл. 38. Централната комисия по оценка:
1. прави предложения чрез началника на На-
ционалното управление по горите до министъ-
ра на земеделието и горите за промяна на на-
редбата;
2. утвърждава учебни програми и възлага на
специализирани органи подготовката на оце-
нители на горски имоти;
3. поддържа и актуализира нормативните
актове и справочните документи;
4. предоставя на регионалните комисии по
оценка и на експерт-оценителите актуални нор-
мативни актове и справочни документи;
5. контролира работата на регионалните
комисии по оценка и на експерт-оценителите;
6. изпълнява функциите на регионална ко-
мисия по оценка, когато тя е затруднена да ги
изпълнява.
Чл. 39. Регионалната комисия по оценка:
1. разработва и представя на централната
комисия по оценка необходимите норматив-
ни актове и справочни документи на ниво
регион;
2. приема и разглежда представените докла-
ди за оценки;
3. поддържа списък с експерт-оценители и
го предоставя на възложителя за избор;
4. издава удостоверение за оценка и го пре-
доставя на възложителя;
5. съхранява в архив резултатите от оценки
и експертизи;
6. при необходимост презаверява или издава
дубликати на издадените удостоверения.
Чл. 40. (1) Изработеният доклад за оценка,
придружен от акт за приемане на извършената
работа между възложителя на оценката и екс-
перт-оценителя, се представя от възложителя
за разглеждане и се вписва в регистър от коми-
сията по оценка.
(2) Докладът за оценка се разглежда от ко-
мисията по оценка в едномесечен срок от пред-
ставянето му.
(3) За приемане и разглеждане на оценки от
централната комисия по оценка се съставя про-
токол, който се утвърждава от началника на
Националното управление по горите или от
упълномощено от него длъжностно лице.
(4) За приемане и разглеждане на оценки от
регионалната комисия по оценка се съставя
протокол, който се утвърждава от началника
на регионалното управление на горите или от
упълномощено от него длъжностно лице.
(5) Въз основа на утвърдения протокол коми-
сията по оценка издава удостоверение за оценка.
(6) Удостоверението и утвърденият прото-
кол се връчват на възложителя и на експерт-
оценителя в 7-дневен срок.
(7) Комисиите по оценка създават регистър
за издадените удостоверения и архив на извър-
шените оценки.
(8) Оценките се съхраняват 3 години след
датата на представянето им в комисиите по
оценка.
(9) Оценки, възложени от съдебните орга-
ни, не подлежат на приемане от регионалните
и националната комисия по оценка и за тях не
се издават удостоверения освен по искане на
възложителя.
(10) Заплащането на членовете на комисии-
те се извършва със заповед на началника на
Националното управление по горите.
Чл. 41. (1) При несъгласие с извършената
оценка в 7-дневен срок след получаване на удос-
товерението заинтересуваните лица могат да
подадат до началника на Националното управ-
ление по горите или до началника на регионал-
ното управление на горите заявление за изгот-
вяне на експертиза.
(2) При несъгласие с решението на комиси-
ята по оценка заинтересуваното лице в 7-дне-
вен срок от връчване на утвърдения протокол
подава заявление до началника на Национал-
ното управление по горите или до началника
на регионалното управление на горите с иска-
не за назначаване на експертиза.
Чл. 42. (1) Началникът на Националното
управление по горите или началникът на реги-
оналното управление на горите в 7-дневен срок
от подаване на заявлението по чл. 41 назначава
експертна група за провеждане на експертиза.
(2) В експертната група не могат да участват:
1. членове на комисията, която е издала ос-
порваното решение;
2. лица, които са свързани лица по смисъла
на § 1 от Търговския закон с членове на комиси-
ята, издала оспорваното решение, или със заяви-
теля, или с възложителя на оценката, или с ек-
сперт-оценителя, който е извършил оценката;
3. лица, които са заинтересувани от извърш-
ването на оценката.